حسب النسبة المئوية اللي عطات وزارة الصحة والمتعلقة بنسبة الإصابات بفيروس كورونا فالجهات هذ الصباح، فاكثر جهة جابت إصابات جديدة هي كازا سطات، بحيث سجلات 48، ووصل مجموع المصابين فيها ل48. بالنسبة للجهات الأخرى، فطنجة تطوان الحسيمة سجلات 42، ووصل مجموع المصابين فيها ل3273، وجهة مراكش آسفي سجلات 39، ووصل المجموع عندها ل2927، بينما وصلات جهة فاس مكناس ل1922 مصاب بكورونا بعدما سجلات هذ الصباح 12 إصابة. أما الجهة الشرقية فسجلات 11 إصابة جديدة، وبلغ فيها مجموع المصابين 304، بينما سجلات الرباط سلا القنيطرة 10، ووصلات لمجموع 2096، وجهة الداخلة واد الذهب سجلات 3 إصابات، ووصلات ل25 فالمجموع. وهذ الأرقام كتبقى مستمدة من النسبة المئوية اللي كاينة فموقع الترصد الوبائي للوزارة، وبالتالي تقدر تكون مادقيقاش، و”كود” غتوافيكم بأعداد الإصابات فالجهات بعدما تعلن جميع المديريات الجهوية عليها. 
ها توزيع 162 إصابة جديدة بكورونا على الجهات: كازا سجلات 48 وجهة الشمال 42